สวัสดีครับ พอดีแม่ผมทานยาลดความดันโลหิตสูงอยู่ 2 ชนิด ได้แก่ Anapril 5 และ Prenolol 50 สามารถทานยา CELEBREX 200mg ร่วมด้วยได้หรือไม่ครับ
สวัสดีค่ะ ตัวยา CEREBREX เป็นกลุ่มยาแก้ปวดต้านการอักเสบที่เรียกว่า NSAIDs ซึ่งยาในกลุ่มอาจส่งผลให้เกิดอาการข้างเคียงได้แก่ อาการตัวหรือเท้าบวม, ความดันโลหิตสูงขึ้น, ผลต่อการทำงานของไตและตับ เป็นต้นดังนั้นแนะนำ ว่า หากมารดาสามารถควบคุมความโลหิตได้ดี ผลตรวจเลือดเดิมมีการทำงานของไตและตับที่ปกติ สามารถรับประทานยานี้ได้ในช่วงระยะเวลาสั้นๆค่ะแต่หากไม่แน่ใจในตัวโรคประจำตัวที่เป็นอยู่ รวมถึงค่าการทำงานของไตและตับเดิมว่าปกติหรือไม่ ควรปรึกษาแพทย์ที่ดูแลก่อนนะคะ